title: Smernica Európskeho parlamentu a Rady 2008/27/ES z  11. marca 2008 , ktorou sa mení a dopĺňa smernica 2001/18/ES o zámernom uvoľnení geneticky modifikovaných organizmov do životného prostredia, pokiaľ ide o výkon vykonávacích právomocí prenesených na Komisiu

text:
               20.3.2008

               SK

               Úradný vestník Európskej únie

               L 81/45

      SMERNICA EURÓPSKEHO PARLAMENTU A RADY 2008/27/ES
   z 11. marca 2008,
   ktorou sa mení a dopĺňa smernica 2001/18/ES o zámernom uvoľnení geneticky modifikovaných organizmov do životného prostredia, pokiaľ ide o výkon vykonávacích právomocí prenesených na Komisiu
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   po porade s Výborom regiónov,
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Európskeho parlamentu a Rady 2001/18/ES (3) stanovuje, že určité opatrenia sa majú prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4).

               (2)

               Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou na prijatie opatrení, ktoré majú všeobecnú pôsobnosť a ich cieľom je zmeniť nepodstatné prvky základného nástroja prijatého v súlade s postupom uvedeným v článku 251 zmluvy, okrem iného vypustením niektorých z uvedených prvkov alebo doplnením nástroja o nové nepodstatné prvky.

               (3)

               V súlade s vyhlásením Európskeho parlamentu, Rady a Komisie (5) týkajúcim sa rozhodnutia 2006/512/ES, aby bol regulačný postup s kontrolou uplatniteľný na nástroje, ktoré sú už účinné a ktoré boli prijaté v súlade s postupom uvedeným v článku 251 zmluvy, musia byť tieto nástroje upravené v súlade s uplatniteľnými postupmi.

               (4)

               Komisia by mala byť splnomocnená na prijatie opatrení potrebných na vykonávanie smernice 2001/18/ES. Cieľom týchto opatrení je prispôsobiť niektoré prílohy, stanoviť kritériá pre notifikácie a minimálne prahové hodnoty. Keďže tieto opatrenia majú všeobecnú pôsobnosť a ich cieľom je zmeniť nepodstatné prvky smernice 2001/18/ES, okrem iného jej doplnením o nové nepodstatné prvky, musia sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.

               (5)

               Smernica 2001/18/ES by sa preto mala zodpovedajúcim spôsobom zmeniť a doplniť.

               (6)

               Keďže zmeny a doplnenia smernice 2001/18/ES vykonané touto smernicou sú technickými úpravami, ktoré sa týkajú len postupu vo výbore, nevyžadujú transpozíciu zo strany členských štátov. Na tento účel preto nie je potrebné prijímať ustanovenia,

         PRIJALI TÚTO SMERNICU:
   Článok 1
   Zmeny a doplnenia
   Smernica 2001/18/ES sa týmto mení a dopĺňa takto:

               1.

               V článku 16 sa odseky 2 a 3 nahrádzajú takto:
               „2.   Stanovia sa kritériá a informačné požiadavky uvedené v odseku 1, ako aj príslušné požiadavky týkajúce sa súhrnných informácií. Uvedené opatrenia zamerané na zmenu nepodstatných prvkov tejto smernice jej doplnením sa prijmú po konzultácii príslušného vedeckého výboru v súlade s regulačným postupom s kontrolou uvedeným v článku 30 ods. 3 Kritériá a požiadavky na informácie budú také, aby zabezpečili vysokú úroveň bezpečnosti ľudského zdravia a životného prostredia, a budú založené na dostupných vedeckých dôkazoch týkajúcich sa bezpečnosti a skúseností získaných s uvoľnením porovnateľných GMO.
               Požiadavky stanovené v článku 13 ods. 2 sa nahrádzajú požiadavkami prijatými v súlade s prvým pododsekom a uplatňuje sa postup stanovený v článku 13 ods. 3, 4, 5 a 6 a článkoch 14 a 15.
               3.   Komisia sprístupní návrh verejnosti pred začatím regulačného postupu s kontrolou uvedeného v článku 30 ods. 3, ktorý sa týka rozhodnutia o kritériách a požiadavkách na informácie uvedených v odseku 1. Verejnosť môže predložiť pripomienky Komisii do 60 dní. Komisia postúpi tieto pripomienky s analýzou výboru zriadenému podľa článku 30.“;

               2.

               článok 21 ods. 2 sa nahrádza takto:
               „2.   Pre výrobky, v ktorých sa náhodné alebo technicky nevyhnutné stopy povolených GMO nedajú vylúčiť, môžu byť stanovené prahové hodnoty, pod ktorými sa takéto výrobky nemusia označovať v súlade s odsekom 1.
               Prahové hodnoty sa stanovia podľa príslušného výrobku. Uvedené opatrenia zamerané na zmenu nepodstatných prvkov tejto smernice jej doplnením sa prijmú v súlade s regulačným postupom s kontrolou uvedeným v článku 30 ods. 3.“;

               3.

               článok 21 ods. 3 sa nahrádza takto:
               „3.   V prípade výrobkov, ktoré sú určené na priame spracovanie, sa odsek 1 neuplatňuje na stopové množstvá povolených GMO, pokiaľ ich množstvo nie je vyššie ako 0,9 % alebo nižšie ako prahové hodnoty, ak sú tieto stopové množstvá náhodné alebo technologicky nevyhnutné.
               Možno stanoviť prahové hodnoty uvedené v prvom pododseku. Uvedené opatrenia zamerané na zmenu nepodstatných prvkov tejto smernice jej doplnením sa prijmú v súlade s regulačným postupom s kontrolou uvedeným v článku 30 ods. 3.“;

               4.

               článok 23 ods. 2 sa nahrádza takto:
               „2.   Do 60 dní od dátumu doručenia informácií zaslaných členským štátom sa v súlade s regulačným postupom uvedeným v článku 30 ods. 2 prijme rozhodnutie o tom, aké opatrenie prijme tento členský štát. Na účely výpočtu 60-dňovej lehoty sa neberie do úvahy časové obdobie, počas ktorého Komisia očakáva ďalšie informácie, ktoré si mohla vyžiadať od ohlasovateľa, alebo počas ktorého očakáva stanovisko vedeckého výboru (vedeckých výborov), s ktorým (ktorými) konzultovala. Lehota, počas ktorej Komisia očakáva stanovisko vedeckého výboru (vedeckých výborov), s ktorým (ktorými) konzultovala, neprekročí 60 dní.
               Podobne sa neberie do úvahy lehota, ktorú využije Rada na konanie v súlade s regulačným postupom uvedeným v článku 30 ods. 2.“;

               5.

               článok 26 ods. 2 sa nahrádza takto:
               „2.   Podmienky vykonávania odseku 1 sa stanovia tak, aby neboli duplicitné a v rozpore s existujúcimi ustanoveniami o označovaní stanovenými v platných právnych predpisoch Spoločenstva. Uvedené opatrenia zamerané na zmenu nepodstatných prvkov tejto smernice jej doplnením sa prijmú v súlade s regulačným postupom s kontrolou uvedeným v článku 30 ods. 3. Pritom by sa mali náležite zohľadňovať ustanovenia o označovaní, ktoré stanovili členské štáty v súlade s právom Spoločenstva.“;

               6.

               článok 27 sa nahrádza takto:
               „Článok 27
               Prispôsobenie príloh technickému pokroku
               Prispôsobenie častí C a D prílohy II, prílohy III až VI a časti C prílohy VII technickému pokroku zamerané na zmenu nepodstatných prvkov tejto smernice sa prijme v súlade s regulačným postupom s kontrolou uvedeným v článku 30 ods. 3.“;

               7.

               článok 30 ods. 3 sa nahrádza takto:
               „3.   Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.“;

               8.

               v prílohe II sa prvý odsek nahrádza takto:
               „Táto príloha všeobecne opisuje cieľ, ktorý sa má dosiahnuť, prvky, ktoré je potrebné zohľadniť, a všeobecné zásady a metodiku, ktoré sa musia dodržiavať pri vykonávaní posudzovania environmentálnych rizík (e.r.a.), ktoré je uvedené v článkoch 4 a 13. Na uľahčenie plnenia a objasnenia tejto prílohy sa môžu v súlade s regulačným postupom uvedeným v článku 30 ods. 2 vypracovať poznámky o technickej pomoci.“;

               9.

               v prílohe IV sa úvod nahrádza takto:
               „Táto príloha všeobecne opisuje dodatočné informácie, ktoré sa musia poskytnúť v prípade ohlásenia umiestnenia GMO alebo výrobkov s ich obsahom na trh, a informácie, ktoré sa vyžadujú na označovanie GMO alebo výrobkov s ich obsahom, ktoré sa majú umiestniť na trh, a tiež GMO vyňatých podľa článku 2 ods. 4 druhého pododseku. Na uľahčenie vykonania a objasnenia tejto prílohy sa môžu v súlade s regulačným postupom uvedeným v článku 30 ods. 2 vypracovať poznámky o technickej pomoci týkajúce sa okrem iného opisu plánovaného používania výrobku. Požiadavky na označenie vyňatých organizmov uvedené v článku 26 sa považujú za zabezpečené poskytnutím vhodného odporúčania o používaní a obmedzeniach používania.“;

               10.

               v prílohe VII sa prvý a druhý odsek nahrádzajú takto:
               „Táto príloha všeobecne opisuje cieľ, ktorý sa má dosiahnuť, a všeobecné zásady, ktoré sa majú dodržiavať pri zostavovaní plánu monitorovania uvedeného v článku 13 ods. 2, článku 19 ods. 3 a článku 20. Na uľahčenie vykonania a objasnenia tejto prílohy sa môžu v súlade s regulačným postupom uvedeným v článku 30 ods. 2 vypracovať poznámky o technickej pomoci.“

         Článok 2
   Nadobudnutie účinnosti
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 3
   Adresáti
   Táto smernica je určená členským štátom.

      V Štrasburgu 11. marca 2008

            Za Európsky parlament

            predseda

         H.-G. PÖTTERING

            Za Radu

            predseda

         J. LENARČIČ

      (1)  Ú. v. EÚ C 161, 13.7.2007, s. 45.

      (2)  Stanovisko Európskeho parlamentu zo 14. novembra 2007 (zatiaľ neuverejnené v úradnom vestníku) a rozhodnutie Rady z 3. marca 2008.

      (3)  Ú. v. ES L 106, 17.4.2001, s. 1. Smernica naposledy zmenená a doplnená nariadením (ES) č. 1830/2003 (Ú. v. EÚ L 268, 18.10.2003, s. 24).

      (4)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (5)  Ú. v. EÚ C 255, 21.10.2006, s. 1.


title: Council Directive of 30 March 1971 amending the Directives of 14 June 1966 on the marketing of beet seed, fodder plant seed, cereal seed and seed potatoes, the Directive of 30 June 1969 on the marketing of seed of oil and fibre plants and the Directive of 29 September 1970 on the marketing of vegetable seed

text:
Dôležité právne oznámenie

|

31971L0162

Úradný vestník L 087 , 17/04/1971 S. 0024 - 0028 Dánske špeciálne vydanie: Série I Kapitola 1971(I) S. 0209  Anglické špeciálne vydanie: Série I Kapitola 1971(I) S. 0232  Grécke špeciálne vydanie: Kapitola 03 Zväzok 6 S. 0176  Španielske špeciálne vydanie: Kapitola 03 Zväzok 4 S. 0171  Portugalské špeciálne vydanie Kapitola 03 Zväzok 4 S. 0171  Fínske špeciálne vydanie: Kapitola 3 Zväzok 3 S. 0182  Švédske špeciálne vydanie: Kapitola 3 Zväzok 3 S. 0182

		Smernica Radyz 30. marca 1971,ktorou sa menia a dopĺňajú smernice zo 14. júna 1966 o obchodovaní s osivom repy, s osivom krmovín, osivom obilnín a sadivom zemiakov, smernica z 30. júna 1969 o obchodovaní s osivom olejnín a priadnych rastlín a smernica z 29. septembra 1970 o obchodovaní s osivom zeleniny(71/162/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej články 43 a 100,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru,keďže je vhodné – z dôvodov uvedených v nasledujúcej úvodnej časti – zmeniť a doplniť určité ustanovenia smerníc Rady zo 14. júna 1966 o obchodovaní s osivom repy [2], naposledy zmenených a doplnených smernicou z 18. februára 1969 [3], o obchodovaní s osivom krmovín [4], zmenenej a doplnenej smernicou z 18. februára 1969 [5], o obchodovaní s osivom obilnín [6], zmenenej a doplnenej smernicou z 18. februára 1969 [7], o obchodovaní so sadivom zemiakov [8], zmenenej a doplnenej smernicou z 18. februára 1969 [9], smernice z 30. júna 1969 [10], o obchodovaní s osivom olejnín a priadnych rastlín a smernice z 29. septembra 1970 [11] o obchodovaní s osivom zeleniny;keďže spoločný katalóg odrôd druhov poľnohospodárskych plodín bol uvedený v smernici Rady z 29. septembra 1970 [12];keďže by technické zmeny a doplnky k prílohám mali byť uľahčené zrýchleným konaním;keďže je v budúcnosti nevyhnutné povoliť používanie samolepiacich návesiek;keďže ustanovenia týkajúce sa porovnávacích skúšok by sa mali rozšíriť;keďže je vhodné ďalej rozdeliť určité rody krmovín do niekoľkých druhov s najväčším významom pre poľnohospodárstvo a zmeniť a doplniť určité technické ustanovenia;keďže v prípade osiva olejnín a priadnych rastlín, druhy ricínových bôbov a sezamu nemusia byť ponechané v pôsobnosti tejto smernice; keďže na druhej strane je vhodné stanoviť určité ustanovenia vzhľadom na jednodomé plodiny,PRIJALA TÚTO SMERNICU:Článok 1Smernica zo 14. júna 1966 o obchodovaní s osivom repy sa mení a dopĺňa takto:1. Článok 6 sa nahrádza takto:"Členské štáty stanovia, že označenie genealogických zložiek, ktoré možno požadovať, sa bude – ak si to šľachtiteľ želá – považovať za dôverné.";2. K článku 11 ods. 1 písm. a) sa za slová"pre certifikované osivo"pridáva toto:"používanie nalepovacích návesiek bude povolené; tieto sa môžu používať ako úradné plomby;"3. Dátum uvedený v poslednej vete v článku 16 ods. 2 sa nahrádza dátumom 1. júl 1972.4. Článok 20 ods. 1 sa nahrádza takto:"1. Porovnávacie pokusy spoločenstva sa budú vykonávať v rámci spoločenstva s cieľom dodatočnej kontroly vzoriek certifikovaného osiva repy odobratých v rámci kontrolného vzorkovania. Splnenie podmienok, ktorým osivo musí vyhovovať, sa môžu kontrolovať počas následných kontrol. Mechanizmy vykonávania skúšok a ich výsledky budú predložené výboru uvedenému v článku 21.";5. Za článok 21 sa pridáva nasledujúci článok:"Článok 21aRada, konajúc na návrh Komisie a s ohľadom na súčasné vedecké a technické poznatky, prijme akékoľvek zmeny a doplnky, ktoré sa musia v prílohách vykonať."Článok 2Smernica zo 14. júna 1966 o obchodovaní s osivom krmovín sa mení a dopĺňa takto:1. V článku 2 ods. 1 písm. A písm. a) sa slová:"Agrostis spec. | Agrostis" |nahrádzajú nasledujúcimi slovami:"Agrostis canina L., ssp. canina Hwd. | Velvet bent grass |Agrostis gigantea Roth | Redtop |Agrostis stolofinera L. | Creeping bent grass |Agrostis tenuis Sibth. | Brown top." |2. V článku 2 ods. 1 písm. A písm. a) sa slová:"Lolium spec. | Ryegrass" |nahrádzajú nasledujúcimi slovami:"Lolium multiflorum Lam. | Italian reygrass (vrátane Westerwold reygrass) |Lolium perenne L. | Perennial reygrass |Lolium x hybridum Hausskn. | Hybrid reygrass." |3. V článku 2 ods. 1 písm. A písm. a) sa slová:"Poa spec. | Meadowgrass" |nahrádzajú nasledujúcimi slovami:"Poa annua L. | Annual meadowgrass |Poa nemoralis L. | Wood meadowgrass |Poa palustris L. | Swamp meadowgrass |Poa pratensis L. | Smooth-stalk meadowgrass |Poa trivialis L. | Rough stalk meadowgrass." |4. V článku 2 ods. 1 písm. A písm. b) sa slová:"Lupinus spec. okrem Lupinus perennis L. | Lupins okrem perennial lupin" |nahrádzajú nasledujúcimi slovami:"Lupinus albus L. | White lupin |Lupinus angustifolius L. | Blue lupin |Lupinus luteus L. | Yellow lupin." |5. V článku 2 ods. 1 písm. A písm. b) sa slová:"Vicia spec. okrem Vicia faba major L. | Vetches and beans okrem broad beans" |nahrádzajú nasledujúcimi slovami:"Vicia faba L. ssp. faba var. equina Pers. | Field beans |Vicia faba L. var. minor (Peterm.) bull. | Field beans |Vicia pannonica Crantz | Hungarian vetch |Vicia sativa L. | Common vetch |Vicia villosa Roth | Hairy vetch." |6. V článku 3 ods. 1 sa slová:"Lolium spec." |nahrádzajú nasledujúcimi slovami:"Lolium multiflorum Lam. |Lolium perenne L. |Lolium x hybridum Hausskn." |7. Článok 6 sa nahrádza nasledujúcim:"Členské štáty zabezpečia, že označenie genealogických zložiek, ktoré možno požadovať, sa bude – ak si to šľachtiteľ želá – považovať za dôverné.";8. K článku 10 ods. 1 písm. a) sa za slová"pre obchodné osivo"pridáva toto:"používanie nalepovacích návesiek bude povolené; tieto sa môžu používať ako úradné plomby;"9. Dátum uvedený v poslednej vete v článku 16 ods. 2 sa nahrádza dátumom 1. júl 1972.10. Článok 20 ods. 1 sa nahrádza nasledujúcim:"1. Porovnávacie pokusy spoločenstva sa vykonávajú v rámci spoločenstva kvôli dodatočnej kontrole vzoriek základného osiva, s výnimkou osiva hybridných alebo syntetických odrôd a certifikovaného osiva krmovín, odobratých počas kontrolného vzorkovania. Splnenie podmienok, ktorým osivo musí vyhovovať, sa môžu kontrolovať počas vegetačných skúšok. Mechanizmy vykonávania skúšok a ich výsledky budú predložené výboru uvedenému v článku 21.";11. Za článok 21 sa pridáva nasledujúci článok:"Článok 21aRada, konajúc na návrh Komisie a s ohľadom na súčasné vedecké a technické poznatky, prijme akékoľvek zmeny a doplnky, ktoré sa musia v prílohách vykonať.";12. V prílohe II časť I bod 3 písm. A písm. a) sa slová "Agrostis alba" nahrádzajú slovami "Agrostis gigantea Roth" a slová "Lolium multiflorum spec." slovami "Lolium multiflorum Lam."13. V prílohe II časť I bod 3 písm. A písm. b) sa číselná hodnota "0,1" označujúca maximálny obsah osiva burín v prípade Hedysarum coronarium L. nahrádza číselnou hodnotou "1,5".14. K prílohe II časť I bod 3 písm. B sa pridáva toto:"f) Počet semien Rumex obstusifolius a Rumex crispus nesmie prekročiť hodnotu 2 v 5 gramoch vzorky.";15. Text prílohy II časť I bod 3 písm. C písm. a) sa nahrádza nasledujúcim:"a) Percento počtu semien inej farby neprekročí hodnotu 2 v prípade horkej lupíny a hodnotu 1 v prípade ostatných druhov lupíny.";16. Text prílohy II časť III bod 4 písm. a) sa nahrádza nasledujúcim:"Percento počtu semien inej farby neprekročí hodnotu 4 v prípade horkej lupíny a hodnotu 2 v prípade ostatných druhov lupíny.";17. K prílohe IV písm. A písm. a) sa pridáva toto:"10. Pre osivo trávnych odrôd u ktorého sa nevykonala skúška, pokiaľ ide o hodnotu pre zber a používanie podľa článku 4 ods. 2 písm. a) smernice Rady z 29. septembra 1970 [13] o spoločnom katalógu odrôd druhov poľnohospodárskych plodín: "nie je určené na pestovanie krmovín"."Článok 3Smernica zo 14. júna 1966 o obchodovaní s osivom obilnín sa mení a dopĺňa takto:1. V článku 2 ods. 1 písm. A sa slová:"Zea mays L. | kukurica" |nahrádzajú nasledujúcimi slovami:"Zea mays L. okrem Zea mays convar. microsperma (Koern) a Zea mays convar. saccharata (Koern) | kukurica okrem pukancovej kukurice a okrem kukurice cukrovej."; |2. Článok 6 sa nahrádza nasledujúcim:"Členské štáty zabezpečia, že označenie genealogických zložiek, ktoré možno požadovať, bude – ak si to šľachtiteľ želá – považované za dôverné.";3. K článku 10 ods. 1 písm. a) sa za slová"druhej generácie"pridáva toto:"používanie lepiacich etikiet bude povolené; tieto sa môžu používať ako úradné plomby;";4. Dátum uvedený v poslednej vete v článku 16 ods. 2 sa nahrádza dátumom 1. júl 1972.5. Článok 20 ods. 1 sa nahrádza nasledujúcim:"Porovnávacie pokusy spoločenstva sa vykonávajú v rámci spoločenstva kvôli dodatočnej kontrole vzoriek základného osiva, s výnimkou osiva hybridných alebo syntetických odrôd, a certifikovaného osiva všetkých druhov obilnín, odobratých počas kontrolného vzorkovania. Splnenie podmienok, ktorým osivo musí vyhovovať, sa môžu kontrolovať počas vegetačných skúšok. Mechanizmy vykonávania skúšok a ich výsledky budú predložené výboru uvedenému v článku 21.";6. Za článok 21 sa pridáva sa nasledujúci článok:"Článok 21aRada, konajúc na návrh Komisie a s ohľadom na súčasné vedecké a technické poznatky, prijme akékoľvek zmeny a doplnky, ktoré sa musia v prílohách vykonať."Článok 4Smernica zo 14. júna 1966 o obchodovaní so sadivom zemiakov sa mení a dopĺňa takto:1. Článok 5 sa vypúšťa;2. K článku 14 ods. 1 sa pridáva toto:"Počas porovnávacích pokusov sa môže kontrolovať aj splnenie ostatných minimálnych podmienok uvedených v prílohe I.";3. Dátum uvedený v poslednej vete v článku 15 ods. 2 sa nahrádza dátumom 1. júl 1972.4. Za článok 19 sa pridáva nasledujúci článok:"Článok 19aRada, konajúc na návrh Komisie a s ohľadom na súčasné vedecké a technické poznatky, prijme akékoľvek zmeny a doplnky, ktoré sa musia v prílohách vykonať."Článok 5Smernica z 30. júna 1969 o obchodovaní s osivom olejnín a priadnych rastlín sa mení a dopĺňa takto:1. V článku 2 sa slová "Ricinus communis L – Castor bean" a "Sesamum orientale L – sézam" a všetky odkazy na castor bean vypúšťajú.2. K článku 2 ods. 1 sa pridáva toto:a) na konci oddielu B písm. b) slová:"alebo tam, kde to pripadá do úvahy, "certifikované osivo, tretia generácia";;";b) v oddiele C, pred slovo "konope", slovo "dvojdomý"c) v oddiele C, za slovo "podzemnica olejná", slová "jednodomé konope"d) v oddiele D písm. b) za slová"cerifikované osivo, druhá generácia", slová:"alebo tam, kde to pripadá do úvahy, kategórie "certifikované osivo, tretia generácia";;";e) na konci oddielu E písm. b) slová:"alebo tam, kde to pripadá do úvahy, ktoré je určené na pestovanie osiva kategórie "certifikované osivo, tretia generácia";;";f) za oddiel E toto:"E a certifikované osivo, druhá generácie (jednodomé konope): osivoa) ktoré pochádza priamo z certifikovaného osiva prvej generácie, ktoré bolo uznané a úradne skontrolované s osobitným zreteľom na pestovanie certifikovaného osiva druhej generácie;b) ktoré je určené na pestovanie konope zberaného v kvete;c) ktoré spĺňa podmienky uvedené v prílohách I a II pre certifikované osivo; ad) u ktorého sa na základe úradného preskúmania zistilo, že spĺňa vyššie uvedené podmienky.";3. Článok 6 sa nahrádza nasledujúcim:"Členské štáty zabezpečia, že označenie genealogických zložiek, ktoré možno požadovať, bude – ak si to šľachtiteľ želá – považované za dôverné.";4. K článku 10 ods. 1 sa za slová"pre obchodné osivo"pridáva toto:"používanie nalepovacích návesiek bude povolené; tieto sa môžu používať ako úradné plomby;";5. Dátum uvedený v poslednej vete v článku 15 ods. 2 sa nahrádza dátumom 1.7.1973.6. Článok 19 ods. 1 sa nahrádza nasledujúcim:"1. Porovnávacie pokusy spoločenstva sa vykonávajú v rámci spoločenstva kvôli dodatočnej kontrole vzoriek základného osiva, s výnimkou osiva hybridných alebo syntetických odrôd, a certifikovaného osiva všetkých druhov olejnín a priadnych rastlín, odobratých počas kontrolného vzorkovania. Splnenie podmienok, ktorým osivo musí vyhovovať, sa môže kontrolovať počas vegetačných skúšok. Mechanizmy vykonávania skúšok a ich výsledky budú predložené výboru uvedenému v článku 20.";7. Za článok 20 sa pridáva nasledujúci článok:"Článok 20aRada, konajúc na návrh Komisie a s ohľadom na súčasné vedecké a technické poznatky, prijme akékoľvek zmeny a doplnky, ktoré sa musia v prílohách vykonať.";8. V prílohe I bod 5 a prílohe II body 1, 2 písm. A sa vypúšťajú slová "castor bean" a "Ricinus communis", "Sesamum orientale L" a všetky špecifikácie, ktoré s nimi súvisia.9. V prílohe II bode 1, 2 písm. B písm. e) sa slová "Linum usitatissimum" nahrádzajú slovami "Cannabis sativa".Článok 6Smernica z 29. septembra 1970 o obchodovaní s osivom zeleniny sa mení a dopĺňa takto:1. Článok 39 ods. 1 sa nahrádza nasledujúcim:"1. Porovnávacie pokusy spoločenstva sa vykonávajú v rámci spoločenstva kvôli dodatočnej kontrole vzoriek základného osiva, s výnimkou osiva hybridných alebo syntetických odrôd, a certifikovaného alebo štandardného osiva zeleniny, odobratých počas kontrolného vzorkovania. Splnenie podmienok, ktorým osivo musí vyhovovať, sa môže kontrolovať počas vegetačných skúšok. Mechanizmy vykonávania skúšok a ich výsledky budú predložené výboru uvedenému v článku 40.";2. Za článok 40 sa pridáva nasledujúci článok:"Článok 40aRada, konajúc na návrh Komisie a s ohľadom na súčasné vedecké a technické poznatky, prijme akékoľvek zmeny a doplnky, ktoré sa musia v prílohách vykonať."Článok 7Členské štáty uvedú do účinnosti zákony, iné právne predpisy a administratívne opatrenia nevyhnutné na dosiahnutie súladu:a) od 1. júla 1970 s ustanoveniami článku 1 ods. 3, článku 2 ods. 9, článku 3 ods. 4, článku 4 ods. 3 a článku 5 ods. 1, ods. 2 a ods. 7;b) najneskôr do 1. júla 1972 s ustanoveniami článku 1 ods. 1, článku 2 ods. 7 a ods. 17, článku 3 ods. 2, článku 4 ods. 1, článku 5 ods. 3 a článku 6;c) najneskôr do 1. júla 1971 s inými ustanoveniami tejto smernice.Článok 8Táto smernica je adresovaná členským štátom.V Bruseli 30. marca 1971Za RadupredsedaM. Schumann[1] Ú. v. ES C 101, 4.8.1970, s. 44.[2] Ú. v. ES 125, 11.7.1966, s. 2290/66.[3] Ú. v. ES L 48, 26.2.1969, s. 4.[4] Ú. v. ES 125, 11.7.1966, s. 2298/66.[5] Ú. v. ES L 48, 26.2.1969, s. 8.[6] Ú. v. ES 125, 11.7.1966, s. 2309/66.[7] Ú. v. ES L 48, 26.2.1969, s. 1.[8] Ú. v. ES 125, 11.7.1966, s. 2320/66.[9] Ú. v. ES L 48, 26.2.1969, s. 7.[10] Ú. v. ES L 169, 10.7.1969, s. 3.[11] Ú. v. ES L 225, 12.10.1970, s. 7.[12] Ú. v. ES L 225, 12.10.1970, s. 1.[13] Ú. v. ES L 225, 12.10.1970, s. 1.--------------------------------------------------


title: Smernica Komisie 2007/17/ES z  22. marca 2007 , ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohy III a VI technickému pokroku (Text s významom pre EHP )

text:
               23.3.2007

               SK

               Úradný vestník Európskej únie

               L 82/27

         SMERNICA KOMISIE 2007/17/ES
   z 22. marca 2007,
   ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohy III a VI technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre spotrebné výrobky,
   keďže:

               (1)

               V prílohe VI k smernici 76/768/EHS sa stanovuje zoznam konzervačných látok povolených v kozmetických výrobkoch. Látky uvedené v prílohe VI, označené symbolom (*), môžu byť použité v iných koncentráciách ako v tých, ktoré sú v tejto prílohe stanovené na nekonzervačné účely, ak tento osobitný účel vyplýva z prezentácie výrobku. Aj napriek tomu môže byť použitie týchto látok obmedzené v ostatných prílohách k tejto smernici.

               (2)

               Látky uvedené v prílohe VI, neoznačené symbolom (*), nemôžu byť použité v iných koncentráciách ako v tých, ktoré sú v tejto prílohe uvedené, a ďalšie obmedzenia stanovené v tejto prílohe sa uplatňujú aj v prípade, ak sa tieto látky používajú na iné osobitné účely.

               (3)

               Vedecký výbor pre spotrebné výrobky (ďalej len „VVSV“) vydal stanovisko, v ktorom sa uvádza, že ďalšie obmedzenia týkajúce sa limitu používania a upozornenia uvedené v prílohe VI by sa mali uplatňovať aj v prípadoch, ak sa konzervačné látky označené symbolom (*) používajú na iné osobitné účely.

               (4)

               Komisia preto vyzvala priemyselný sektor, aby predložil dokumenty o bezpečnosti pre látky uvedené so symbolom (*), keď sa používajú vo vyšších koncentráciách na iné osobitné účely.

               (5)

               Na základe týchto dokumentov o bezpečnosti VVSV dospel k záveru, že používanie viacerých konzervačných látok uvedených v prílohe VI na iné osobitné účely vo vyšších koncentráciách je bezpečné.

               (6)

               Bezpečné limity koncentrácie pre tieto konzervačné látky, keď sa používajú na iné osobitné účely, by mali byť zahrnuté do prílohy III k smernici 76/768/EHS. V záujme jasnosti by sa malo pre príslušné zápisy v prílohe III uviesť, že rovnaká látka je uvedená v prílohe VI k tejto smernici.

               (7)

               Látky, ktoré VVSV neuznal za bezpečné, keď sa použili v iných koncentráciách ako v tých, ktoré sú stanovené v prílohe VI na iné osobitné účely, by mali podliehať obmedzeniam na používanie konzervačných látok stanoveným v tejto prílohe. Symbol (*) by sa mal preto z názvov týchto látok uvedených v prílohe VI vypustiť.

               (8)

               S cieľom zabezpečiť koherentný prístup je potrebné označiť symbolom (*) všetky látky uvedené v prílohe VI, ktoré možno na iné osobitné účely pridať aj ku kozmetickým výrobkom vo vyšších koncentráciách ako tie, ktoré sú stanovené v uvedenej prílohe.

               (9)

               VVSV okrem toho pokladal za bezpečné zvýšiť maximálnu koncentráciu kyseliny benzoovej a jej sodnej soli vo výrobkoch určených na oplachovanie a na starostlivosť o ústnu dutinu a zvýšiť maximálnu koncentráciu zinkium-pyritiónu na konzervačné použitie vo výrobkoch určených na oplachovanie. Je preto vhodné zodpovedajúcim spôsobom zmeniť a doplniť odkazové čísla 1 a 8 prílohy VI k smernici 76/768/EHS.

               (10)

               VVSV je aj toho názoru, že metyldibromoglutaronitril by nemal byť prítomný v žiadnych kozmetických výrobkoch, keďže neboli stanovené žiadne bezpečné úrovne použitia kozmetických výrobkov, ktoré sa nechávajú pôsobiť, a výrobkov určených na oplachovanie. Je preto potrebné vypustiť túto látku z odkazového čísla 36 prílohy VI k smernici 76/768/EHS.

               (11)

               Smernica 76/768/EHS by sa preto mala zodpovedajúcim spôsobom zmeniť a doplniť.

               (12)

               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   Prílohy III a VI k smernici 76/768/EHS sa menia a dopĺňajú v súlade s prílohou k tejto smernici.
   Článok 2
   Členské štáty prijmú všetky potrebné opatrenia s cieľom zaistiť, aby výrobcovia Spoločenstva alebo dovozcovia usadení v rámci Spoločenstva nemohli najneskoršie od 23. marca 2008 umiestniť na trhu žiadne kozmetické výrobky, ktoré nie sú v súlade s touto smernicou.
   Členské štáty prijmú všetky potrebné opatrenia, aby zabezpečili, že uvedené výrobky sa nebudú predávať ani poskytovať konečnému spotrebiteľovi po 23. júni 2008.
   Článok 3
   1.   Členské štáty uvedú do účinnosti zákony, iné právne predpisy a správne opatrenia potrebné na zaistenie súladu s touto smernicou, a to najneskôr do 23. septembra 2007. Bezodkladne oznámia Komisii znenie týchto ustanovení a korelačnú tabuľku medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Členské štáty určia, ako sa takýto odkaz vykoná.
   2.   Členské štáty oznámia Komisii znenie základných ustanovení vnútroštátneho práva, ktoré prijmú v oblasti pôsobnosti tejto smernice.
   Článok 4
   Táto smernica nadobúda účinnosť dvadsiatym dňom po dni jej uverejnenia v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 22. marca 2007

            Za Komisiu

         Günter VERHEUGEN

            podpredseda

      (1)  Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 2007/1/ES (Ú. v. EÚ L 25, 1.2.2007, s. 9).
   PRÍLOHA
   Smernica 76/768/ES sa mení a dopĺňa takto:

               1.

               Príloha III časť 1 sa mení a dopĺňa takto:
               Odkazové čísla 98 až 101 sa vkladajú takto:

                           Odkazové číslo

                           Látka

                           Obmedzenia

                           Podmienky používania a upozornenia povinne vytlačené na štítku

                           Oblasť aplikácie a (alebo) použitia

                           Maximálna povolená koncentrácia v hotovom kozmetickom výrobku

                           Iné obmedzenie a požiadavky

                           a

                           b

                           c

                           d

                           e

                           f

                           „98

                           Kyselina salicylová (1)

                           (č. CAS 69-72-7)

                                       a)

                                       Výrobky na starostlivosť o vlasy určené na oplachovanie

                                       b)

                                       Ostatné výrobky

                                       a)

                                       3,0 %

                                       b)

                                       2,0 %

                           Nepoužívať v prípravkoch určených pre deti do troch rokov, s vynimkou šampónov.
                           Na iné účely ako zabránenie rozmnožovaniu mikroorganizmov vo výrobku. Tento účel musí vyplývať z prezentácie výrobku.

                           Nepoužívať pre deti do troch rokov (2).

                           99

                           Anorganické siričitany a hydrogensiričitany (3)

                                       a)

                                       Oxidačné výrobky na farbenie vlasov

                                       b)

                                       Výrobky na vyrovnávanie vlasov

                                       c)

                                       Samoopaľovacie výrobky na tvár

                                       d)

                                       Iné samoopaľovacie výrobky

                                       a)

                                       0,67 % vyjadrené ako voľný SO2

                                       b)

                                       6,7 % vyjadrené ako voľný SO2

                                       c)

                                       0,45 % vyjadrené ako voľný SO2

                                       d)

                                       0,40 % vyjadrené ako voľný SO2

                           Na iné účely ako zabránenie rozmnožovaniu mikroorganizmov vo výrobku. Tento účel musí vyplývať z prezentácie výrobku.

                           100

                           Triklokarbán (4)

                           (č. CAS 101-20-2)

                           Výrobky určené na oplachovanie

                           1,5 %

                           Kritériá čistoty:

                                       3,3',4,4'-tetrachlórazobenzén < 1 ppm

                                       3,3',4,4'-tetrachlórazoxybenzén < 1 ppm

                                 Na iné účely ako zabránenie rozmnožovaniu mikroorganizmov vo výrobku. Tento účel musí vyplývať z prezentácie výrobku.

                           101

                           Zinkium- pyritión (5)

                           (č. CAS 13463-41-7)

                           Výrobky, ktoré sa nechávajú pôsobiť

                           0,1 %

                           Na iné účely ako zabránenie rozmnožovaniu mikroorganizmov vo výrobku. Tento účel musí vyplývať z prezentácie výrobku.

               2.

               Príloha VI časť 1 sa mení a dopĺňa takto:

                           a)

                           V stĺpci b sa symbol „(*)“ vypúšťa pre odkazové čísla 1, 2, 4, 7, 12, 14, 18, 19, 21, 22, 24, 25, 26, 27, 28, 29, 30, 32, 33, 35, 37, 42 a 47.

                           b)

                           V stĺpci b sa dopĺňa symbol „(*)“ pre odkazové čísla 5 a 43.

                           c)

                           Odkazové číslo 1 sa nahrádza takto:

                                       Odkazové číslo

                                       Látka

                                       Maximálna povolená koncentrácia

                                       Obmedzenie a požiadavky

                                       Podmienky používania a upozornenia povinne vytlačené na štítku

                                       a

                                       b

                                       c

                                       d

                                       e

                                       „1

                                       Kyselina benzoová (č. CAS 65-85-0) a jej sodná soľ (č. CAS 532-32-1)

                                       Výrobky určené na oplachovanie okrem výrobkov určených na starostlivosť o ústnu dutinu: 2,5 % (kyselina)
                                       Výrobky určené na starostlivosť o ústnu dutinu: 1,7 % (kyselina)
                                       Výrobky, ktoré sa nechávajú pôsobiť: 0,5 % (kyselina)

                                       1a

                                       Soli kyseliny benzoovej okrem tých, ktoré sú uvedené pod odkazovým číslom 1, a estery kyseliny benzoovej

                                       0,5 % (kyselina)“

                           d)

                           Odkazové číslo 8 sa nahrádza takto:

                                       Odkazové číslo

                                       Látka

                                       Maximálna povolená koncentrácia

                                       Obmedzenie a požiadavky

                                       Podmienky používania a upozornenia povinne vytlačené na štítku

                                       a

                                       b

                                       c

                                       d

                                       e

                                       „8

                                       zinkium-pyritión (*)
                                       (č. CAS 13463-41-7)

                                       Výrobky na starostlivosť o vlasy: 1,0 %
                                       Ostatné výrobky: 0,5 %

                                       Len výrobky určené na oplachovanie.
                                       Nepoužívať vo výrobkoch určených na ústnu hygienu.“

                           e)

                           Odkazové číslo 36 sa vypúšťa.

      (1)  Ako konzervačná látka, pozri prílohu VI časť 1 č. 3.

      (2)  Výhradne pre výrobky, ktoré by mohli byť použité deťmi do troch rokov a ktoré zotrvávajú v predĺženom kontakte s pokožkou.

      (3)  Ako konzervačná látka, pozri prílohu VI časť 1 č. 9.

      (4)  Ako konzervačná látka, pozri prílohu VI časť 1 č. 23.

      (5)  Ako konzervačná látka, pozri prílohu VI časť 1 č. 8.“


title: Dvanásta Smernica Rady V oblasti Práva Spoločností z 21. decembra 1989 o obchodných spoločnostiach s ručením obmedzeným s jediným spoločníkom

text:
Dôležité právne oznámenie

|

31989L0667

Úradný vestník L 395 , 30/12/1989 S. 0040 - 0042 Fínske špeciálne vydanie: Kapitola 17 Zväzok 1 S. 0103  Švédske špeciálne vydanie: Kapitola 17 Zväzok 1 S. 0103

		Dvanásta Smernica Rady V oblasti Práva Spoločnostíz 21. decembra 1989o obchodných spoločnostiach s ručením obmedzeným s jediným spoločníkom(89/667/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 54,so zreteľom na návrh Komisie [1],v spolupráci s Európskym parlamentom [2],so zreteľom na stanovisko Hospodárskeho a sociálneho výboru [3],keďže určité záruky od spoločností v zmysle druhého odseku článku 58 zmluvy, ktoré členské štáty vyžadujú na ochranu záujmov spoločníkov a tretích osôb, by sa mali koordinovať s cieľom dosiahnutia rovnocennosti takýchto záruk v celom spoločenstve;keďže smernice 68/151/EHS [4] a 78/660/EHS [5], naposledy zmenené a doplnené aktom o pristúpení Španielska a Portugalska, a smernica 83/349/EHS [6], v znení aktu o pristúpení Španielska a Portugalska, o uverejnení, platnosti záväzkov, neplatnosti, ročných účtovných závierkach a konsolidovaných účtovných závierkach, platia v tejto oblasti pre všetky kapitálové spoločnosti; keďže smernice 77/91/EHS [7] a 78/855/EHS [8], naposledy zmenené a doplnené aktom o pristúpení Španielska a Portugalska, a smernica 82/891/EHS [9] o zriadení a kapitále, zlučovaní a delení sa vzťahujú iba na akciové spoločnosti;keďže Rada vo svojich rezolúciách z 3. novembra 1986 schválila akčný program pre malé a stredné podniky [10];keďže reformy právnych predpisov niektorých členských štátoch v posledných niekoľkých rokoch, ktoré povoľujú založenie spoločností s ručením obmedzeným s jediným spoločníkom, vytvorili rozdiely medzi právnymi poriadkami členských štátov;keďže je dôležité vytvoriť právny nástroj umožňujúci obmedzenie ručenia jednotlivých podnikateľov v rámci spoločenstva, bez toho, aby tým boli dotknuté právne predpisy členských štátov, ktoré za výnimočných okolností vyžadujú od podnikateľa zodpovednosť za záväzky jeho podnikania;keďže spoločnosť s ručením obmedzeným môže byť spoločnosťou s jediným spoločníkom od svojho založenia, alebo sa ňou môže stať v dôsledku sústredenia podielov u jediného spoločníka; keďže až do koordinácie vnútroštátnych právnych predpisov v oblasti práva koncernov členské štáty môžu stanoviť určité osobitné ustanovenia a sankcie pre prípady, keď fyzická osoba je jediným spoločníkom niekoľkých spoločností alebo keď je spoločnosť s jediným spoločníkom alebo iná právnická osoba jediným spoločníkom spoločnosti; keďže jediným účelom tohto ustanovenia je vziať do úvahy rozdiely, ktoré v súčasnosti existujú v niektorých vnútroštátnych právnych predpisoch, keďže členské štáty môžu na tento účel v určitých prípadoch stanoviť obmedzenia na založenie spoločností s jedným spoločníkom alebo odstrániť obmedzenia ručenia jediných spoločníkov; keďže členské štáty môžu voľne stanovovať pravidlá, aby čelili rizikám, ktoré spoločnosti s jediným spoločníkom môžu predstavovať v dôsledku toho, že majú jediného spoločníka, predovšetkým na zabezpečenie splatenia upísaného základného imania;keďže skutočnosť, že všetky podiely sa sústredili do rúk jediného spoločníka, ako aj totožnosť jediného spoločníka sa musí zverejniť zápisom do registra prístupného verejnosti;keďže rozhodnutia prijaté jediným spoločníkom v postavení valného zhromaždenia musia byť zaznamenané v písomnej forme,keďže zmluvy medzi jediným spoločníkom a jeho spoločnosťou, ktorú zastupuje, musia byť podobne zaznamenané v písomnej podobe, ak sa tieto zmluvy netýkajú bežných transakcií uzavretých za obvyklých podmienok,PRIJALA TÚTO SMERNICU:Článok 1koordinačné opatrenia stanovené touto smernicou sa vzťahujú na zákony, iné právne predpisy a správne opatrenia členských štátov týkajúce sa týchto druhov spoločností:- in Germany:Gesellschaft mit beschränkter Haftung,- in Belgium:Société privée à responsabilité limitéede besloten vennootschap met beperkte aansprakelijkheid,- in Denmark:Anpartsselskaber,- in Spain:Sociedad de responsabilidad limitada,- in France:Société à responsabilité limitée,- in Greece:Εταιρεία περιορισμένης ευθύνης,- in Ireland:Private company limited by shares or by guarantee,- in Italy:Società a responsabilità limitata,- in Luxembourg:Société à responsabilité limitée,- in the Netherlands:Besloten vennootschap met beperkte aansprakelijkheid,- in Portugal:Sociedade por quotas,- in the United Kingdom:Private company limited by shares or by guarantee.Článok 21. Spoločnosť môže mať jediného spoločníka pri svojom založení, ale aj vtedy, keď sa všetky jej podiely sústredia do rúk jedinej osoby (spoločnosť s jediným spoločníkom).2. Členské štáty môžu až do koordinácie vnútroštátnych právnych predpisov týkajúcich sa koncernov prijímať osobitné ustanovenia alebo sankcie v týchto prípadoch:a) fyzická osoba je jediným spoločníkom v niekoľkých spoločnostiach;b) spoločnosť s jediným spoločníkom alebo iná právnická osoba je jediným spoločníkom spoločnosti;Článok 3Ak sa spoločnosť stane spoločnosťou s jediným spoločníkom v dôsledku sústredenia všetkých jej podielov do rúk jedinej osoby, musí to byť, spolu s totožnosťou jediného spoločníka, buď zaznamenané v spisoch alebo v uvedené v registri v zmysle článku 3 ods. 1 a 2 smernice 68/151/EHS alebo uvedené v registri vedenom spoločnosťou a prístupnom verejnosti.Článok 41. Jediný spoločník vykonáva právomoci valného zhromaždenia spoločnosti.2. Rozhodnutia prijaté jediným spoločníkom v oblasti uvedenej v odseku 1 sa zaznamenajú v zápisnici alebo inak v písomnej podobe.Článok 51. Zmluvy medzi jediným spoločníkom a jeho spoločnosťou, ktorú zastupuje, sa zaznamenajú v zápisnici alebo inak v písomnej podobe.2. Členské štáty nemusia uplatňovať odsek 1 na bežné transakcie uzavreté za obvyklých podmienok.Článok 6Ak členský štát povolí spoločnosť s jediným spoločníkom v zmysle definície v článku 2 ods. 1 aj v prípade akciových spoločností, uplatní sa na ne táto smernica.Článok 7Členský štát nemusí povoliť založenie spoločností s jediným spoločníkom, ak jeho právne predpisy stanovujú, že jednotlivý podnikateľ môže založiť podnik, ktorého ručenie je obmedzené na majetok určený na deklarovanú činnosť, za podmienky, že sa pre tieto podniky stanovia záruky rovnocenné zárukám stanoveným touto smernicou alebo inými ustanoveniami spoločenstva platnými pre spoločnosti uvedené v článku 1.Článok 81. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. januára 1992. Bezodkladne o tom informujú Komisiu.2. Členské štáty môžu stanoviť, že v prípade spoločností existujúcich k 1. januáru 1992, sa táto smernica bude uplatňovať až od 1. januára 1993.3. Členské štáty oznámia Komisii znenie hlavných ustanovení vnútroštátnych právnych predpisov, ktoré prijali v oblasti pôsobnosti tejto smernice.Článok 9Táto smernica je adresovaná členským štátom.V Bruseli 21. decembra 1989Za RadupredsedaE. Cresson[1] Ú. v. ES C 173, 2.7.1988, s. 10.[2] Ú. v. ES C 96, 17.4.1989, s. 92 aÚ. v. ES C 291, 20.11.1989, s. 53[3] Ú. v. ES C 318, 12.12.1988, s. 9.[4] Ú. v. ES L 65, 14.3.1968, s. 8.[5] Ú. v. ES L 222, 14.8.1978, s. 11.[6] Ú. v. ES L 193, 18.7.1983, s. 1.[7] Ú. v. ES L 26, 30.1.1977, s. 1.[8] Ú. v. ES L 295, 20.10.1978, s. 36.[9] Ú. v. ES L 378, 31.12.1982, s. 47.[10] Ú. v. ES C 287, 14.11.1986, s. 1.--------------------------------------------------